Parashqevi Qiriazi

Parashqevi Qiriazi (anajulikana kama Paraskevi D. Kyrias; 1886 - 1970) alikuwa mwalimu, mkurugenzi wa shule, na mchapishaji kutoka nchi ya Albania, ambaye alijitolea maisha yake kuendeleza elimu kwa lugha ya  Kialbania iliyoandikwa. Alikuwa mshiriki katika Kongamano la Manastir mwaka 1908, ambalo liliamua herufi za alfabeti ya kisasa ya kialbania, na alikuwa mmoja wa wajumbe wanawake wachache waliotumwa kuwakilisha taifa lake katika mkutano wa amani wa Paris mwaka 1919.

 Wasifu 
Parashqevi alizaliwa Monastir, katika Manastir Vilayet, milki ya Ottoman ambayo ni Makedonia Kaskazini ya leo. Alipokuwa na umri wa miaka 11 tu alianza kumsaidia kaka yake Gjerasim Qiriazi na dada yake Sevasti Qiriazi kuwafundisha wasichana Kialbania kwa maandishi katika shule ya kwanza ya wasichana huko Albania, iitwayo shule ya wasichana (kwa lugha ya Kialbania: Shkolla e Vashave), ambayo ilifunguliwa mwezi oktoba 1891.

Baadaye alikwenda Marekani na kuwa mwanachama wa jumuiya ya waalbania-wamarekani, ambapo alishiriki katika mkutano wa amani wa Paris mwaka 1919 ili kuwakilisha haki za Waalbania.

Parashqevi alisimama imara kama mpinga ufashisti katika vita vya pili vya dunia, kuanzia uvamizi wa Italia mwaka 1939. Kwa sababu ya msimamo wake wa kupinga ufashisti, yeye pamoja na dada yake walipelekwa kwenye kambi ya Anhaltelager Dedinje karibu na Belgrade na vikosi vinavyounga mkono Nazi vilivyoongozwa na Xhaferr Deva.

 Marejeo 

Jamii:Waliozaliwa 1886
Jamii:Waliofariki 1970
Jamii:wanawake wa Albania
Jamii:WikiGap JWK 2026